Materská škola, Fraňa Kráľa 1707, 022 01 Čadca

Smernica o prijímaní a preverovaní podnetov

o protispoločenskej činnosti

Vypracovala: Irena Jedináková, riaditeľka

Článok 1

1. Tento vnútorný predpis upravuje postup pri podávaní, preverovaní a evidovaní podnetov,

 pri písomnom oznamovaní výsledku ich preverenia, ako aj podrobnosti o oprávneniach

 zodpovednej osoby, o spracúvaní osobných údajov a o zachovaní mlčanlivosti v rámci

 vybavovania podnetov doručených zamestnávateľovi.

2. Tento predpis je záväzný pre všetkých zamestnancov zamestnávateľa .

Článok 2

1. Podnetom je

a) oznámenie vrátane anonymného oznámenia, ktorým sa rozumie uvedenie skutočností, o ktorých sa fyzická osoba dozvedela v súvislosti s výkonom svojho zamestnania, povolania, postavenia alebo funkcie a ktoré môžu významnou mierou prispieť alebo prispeli k objasneniu závažnej protispoločenskej činnosti alebo k zisteniu alebo usvedčeniu jej páchateľa,

b) neanonymné podanie fyzickej osoby o inej protispoločenskej činnosti, ako je závažná protispoločenská činnosť, o ktorej sa osoba dozvedela v súvislosti s výkonom svojho zamestnania, povolania, postavenia alebo funkcie.

2. Závažnou protispoločenskou činnosťou je niektoré z nasledujúcich protiprávnych konaní:

a) niektorý z trestných činov poškodzovania finančných záujmov Európskych spoločenstiev podľa § 261 až § 263 Trestného zákona,

b) trestný čin machinácie pri verejnom obstarávaní a verejnej dražbe podľa § 266 Trestného zákona,

c) niektorý z trestných činov zneužívania právomoci verejného činiteľa alebo marenie úlohy verejným činiteľom,

d) niektorý z trestných činov korupcie podľa Trestného zákona (prijímanie úplatku, podplácanie, nepriama korupcia, volebná korupcia),

e) trestný čin, za ktorý Trestný zákon ustanovuje trest odňatia slobody s hornou hranicou trestnej sadzby prevyšujúcou tri roky alebo

f) správny delikt, za ktorý možno uložiť pokutu s hornou hranicou vo výške najmenej 50000 Eur.

3. Anonymným podnetom sa rozumie podnet, v ktorom nie je uvedené meno, priezvisko a adresa pobytu osoby, ktorá podnet podáva.

4. Zodpovednou osobou v MŠ Fraňa Kráľa 1707, Čadca je Bronislava Šulová, zamestnanec: bronasulova@zoznam.sk

Článok 3

Spôsob podávania podnetov

1. Podnet možno podať písomne, ústne do záznamu alebo elektronickou poštou

2. Písomný podnet sa podáva zodpovednej osobe . Možno ho podať v uzatvorenej obálke poštou na adresu materskej školy na meno zodpovednej osoby. Po zaevidovaní podnetu do centrálnej evidencie podaní doručí sa podnet zodpovednej osobe.

3. Podanie podnetu ústnou formou do záznamu možno uskutočniť prostredníctvom zodpovednej osoby, ktorá záznam zaprotokoluje.

4. Podanie podnetu elektronickou formou je možné uskutočniť na mailovú adresu: bronasulova@zoznam.sk

Článok 4

Preverovanie podnetov a oprávnenia zodpovednej osoby

1. Na preverovanie podnetov je príslušná zodpovedná osoba v článku č.2 tejto Smernice.

2. Pri prešetrovaní podnetu sa vychádza z jeho obsahu, bez ohľadu na jeho označenie.

3. Ak z obsahu podania vyplýva, že podnetom je iba časť tohto podania, podľa tohto predpisu sa prešetrí len príslušná časť podania. Zvyšné časti podania sa vybavia podľa režimu, pod ktorý spadajú (napr. sťažnosť podľa zákona č. 9/2010 Z. z. o sťažnostiach).

4. Pokiaľ z obsahu podania vyplýva, že nejde o podnet podľa tohto vnútorného predpisu, ale na vybavenie podania je príslušný iný orgán, zodpovedná osoba podanie bezodkladne postúpi tomuto orgánu. O tejto skutočnosti bezodkladne informuje podávateľa podania, ak nejde o anonymné podanie.

5. Zodpovedná osoba je povinná preveriť podnet najneskôr do 90 kalendárnych dní od jeho prijatia.

6. V odôvodnených prípadoch môže zodpovedná osoba lehotu uvedenú v predchádzajúcom

odseku predĺžiť, a to najviac o ďalších 30 dní. O tejto skutočnosti, ako aj o dôvodoch predĺženia lehoty je povinná bezodkladne informovať podávateľa podnetu, pokiaľ nejde o anonymný podnet.

7. Celková lehota preverovania podnetu nesmie presiahnuť 120 dní od jeho prijatia.

8. V prípade potreby doplnenia alebo spresnenia údajov uvedených v podnete zodpovedná osoba bez zbytočného odkladu vyzve podávateľa podnetu na jeho doplnenie alebo spresnenie s určením lehoty na uskutočnenie tohto úkonu.

9. Pokiaľ podnet smeruje voči konkrétnemu zamestnancovi alebo štatutárnemu zástupcovi zamestnávateľa (ďalej len „dotknutý zamestnanec a štatutárny zástupca“), zodpovedná osoba bez zbytočného odkladu oboznámi dotknutého zamestnanca alebo štatutárneho zástupcu s obsahom podnetu a umožní mu vyjadriť sa k nemu, ako aj predložiť doklady, písomnosti či iné informácie potrebné na spoľahlivé preverenie veci. Pri oboznamovaní s obsahom podnetu je zodpovedná osoba povinná dbať na zachovanie mlčanlivosti o totožnosti podávateľa podnetu a na ochranu osobných údajov podľa zákona č. 122/2013 Z. z. V prípade, že z informácií, ktoré sú súčasťou alebo prílohou podnetu, možno vyvodiť totožnosť podávateľa podnetu, zodpovedná osoba s takýmito informáciami dotknutého zamestnanca ani štatutárneho zástupcu neoboznámi, ale vyzve ho len na uvedenie, resp. predloženie skutočností nevyhnutných na spoľahlivé preverenie podnetu.

10. Zodpovedná osoba je oprávnená v potrebnom rozsahu písomne vyzvať podávateľa podnetu, ako aj zamestnávateľa, dotknutého zamestnanca či štatutárneho zástupcu na spoluprácu pri preverovaní podnetu spolu s určením primeranej lehoty na poskytnutie súčinnosti.

11. O výsledku preverenia podnetu spíše zodpovedná osoba písomný záznam, v ktorom zhrnie skutočnosti, ktoré uvádza podávateľ podnetu, a zároveň sa vyjadrí ku každej skutočnosti, a to z hľadiska preverenia pravdivosti tvrdených skutočností a z hľadiska posúdenia ich právnej relevancie vo vzťahu k možnému naplneniu prvku protiprávnosti.

12. Pred vyhotovením záznamu o výsledku preverenia podnetu zodpovedná osoba umožní podávateľovi podnetu vyjadriť sa k zisteným záverom. Pokiaľ podávateľ podnetu uvedie nové skutočnosti alebo so zistenými závermi nesúhlasí, zodpovedná osoba sa musí s týmito skutočnosťami a nesúhlasnými námietkami vysporiadať v písomnom zázname o výsledku preverenia podnetu s uvedením, či sú tieto skutočnosti a námietky opodstatnené.

13. Výsledok preverenia podnetu vo forme písomného záznamu je zodpovedná osoba povinná zaslať podávateľovi podnetu najneskôr do 10 dní od jeho preverenia.

14. Zodpovedná osoba a jej zamestnávateľ sú povinní zachovávať mlčanlivosť o totožnosti podávateľa podnetu.

15. Z preverovania podnetu je zodpovedná osoba vylúčená pokiaľ

a) podnet smeruje priamo voči zodpovednej osobe,

b) vzhľadom na skutočnosti uvádzané v podnete alebo okolnosti prípadu možno mať pochybnosti o nezaujatosti zodpovednej osoby vzhľadom na pomer zodpovednej osoby k preverovanej veci, k podávateľovi podnetu alebo k iným dotknutým stranám, ktorých sa podnet tiež priamo alebo nepriamo dotýka.

16. Podanie podnetu sa nesmie stať podnetom ani dôvodom na vyvodzovanie dôsledkov, ktoré by podávateľovi podnetu spôsobili akúkoľvek ujmu

17. Pokiaľ sa v prípade preverovania podnetu preukáže, že došlo k spáchaniu trestného činu, zodpovedná osoba je túto skutočnosť povinná oznámiť orgánom činným v trestnom konaní.

Článok 5

Spracúvanie osobných údajov uvedených v podnete

1. Na účely vedenia evidencie podnetov je zodpovedná osoba oprávnená spracúvať osobné údaje uvedené v podnete v rozsahu: meno, priezvisko a adresa pobytu podávateľa podnetu.

2. Ďalej je zodpovedná osoba oprávnený bez súhlasu dotknutej fyzickej osoby spracúvať osobné údaje

a) ktoré už boli zverejnené v súlade so zákonom a prevádzkovateľ ich náležite označil ako zverejnené,

b) ktorých spracúvanie je nevyhnutné na ochranu práv a právom chránených záujmov prevádzkovateľa alebo tretej strany, najmä osobné údaje spracúvané v rámci ochrany majetku, finančných alebo iných záujmov prevádzkovateľa a osobné údaje spracúvané na zabezpečenie bezpečnosti prevádzkovateľa prostredníctvom kamier alebo obdobných systémov; to však neplatí, ak pri takomto spracúvaní osobných údajov prevažujú základné práva a slobody dotknutej osoby, ktoré podliehajú ochrane podľa tohto zákona,

c) ak spracúvanie osobných údajov je nevyhnutné na splnenie dôležitej úlohy realizovanej vo verejnom záujme alebo

d) ak ide o osobitné kategórie osobných údajov, ktoré dotknutá osoba sama zverejnila alebo sú nevyhnutné pri uplatňovaní jej právneho nároku.

Článok 6

Evidovanie podnetov

1. Zodpovedná osoba je povinná viesť evidenciu podnetov, v ktorej zaznamenáva nasledujúce údaje:

a) dátum doručenia podnetu,

b) meno, priezvisko a adresa pobytu podávateľa podnetu; v prípade anonymného podnetu sa uvedie iba poznámka, že ide o anonymný podnet,

c) predmet podnetu,

d) výsledok preverenia podnetu,

e) dátum skončenia preverenia podnetu.

2. Každý novoprijatý podnet je zodpovedná osoba povinná bezodkladne zaevidovať v evidencii podnetov pod číslom podnetu, ktorý pozostáva z poradového čísla jeho doručenia a roku doručenia.

3. Zodpovedná osoba je povinná údaje uvedené v odseku 1 uchovávať v evidencii podnetov tri roky odo dňa doručenia podnetu.

Článok 7

Záverečné ustanovenia

1. Riaditeľka Materskej školy, Fraňa Kráľa 1707 v Čadci, v zriaďovateľskej pôsobnosti mesta Čadca zabezpečí informovanie svojich zamestnancov o tejto smernici a o zákone NR SR č. 307/2014 Z.z. o niektorých opatreniach súvisiacich s oznamovaním protispoločenskej činnosti a o zmene a niektorých zákonov a vyhotoví o tom písomný záznam.

2. Táto smernica nadobúda účinnosť 1. júla 2015.

V Čadci 26.6.2015 ..........................................

 Irena Jedináková, riaditeľka školy

**Príloha č.1 Menovací dekrét zodpovednej osoby**

Materská škola, Fraňa Kráľa 1707, 022 01 Čadca

**M E N O V A C Í D E K R É T**

Podľa § 11 zákona NR SR č.307/2014 o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov

menujem

**Bronislavu Šulovú**

za zodpovednú osobu pre plnenie úloh zamestnávateľa pri vybavovaní podnetov súvisiacich s oznamovaním protispoločenskej činnosti v Materskej škole, Frňa Kráľa 1707, Čadca od 26.06.2015.

V Čadci 26.6.2015 ..........................................

 Irena Jedináková, riaditeľka školy

 **Príloha č.2** Písomný záznam z informovania zamestnancov o tejto smernici a o zákone NR SR č. 307/2014 Z.z. o niektorých opatreniach súvisiacich s oznamovaním protispoločenskej činnosti a o zmene a niektorých zákonov .

|  |
| --- |
| Svojím podpisom potvrdzujem, že som bol podľa zákona NR SR č. 307/2014 Z.z. o niektorých opatreniach súvisiacich s oznamovaním protispoločenskej činnosti a o zmene a niektorých zákonov oboznámený so **Smernicou o prijímaní a preverovaní podnetov o protispoločenskej činnosti.** Zodpovednou osobou v MŠ Fraňa Kráľa 1707, Čadca je **Bronislava Šulová**, zamestnanec školy |
| č. | Meno a priezvisko | Podpis |
|  1. |  |  |
|  2. |  |  |
|  3. |  |  |
|  4. |  |  |
|  5. |  |  |
|  6. |  |  |
|  7. |  |  |
|  8. |  |  |
|  9. |  |  |
| 10. |  |  |
| 11. |  |  |
| 12. |  |  |
| 13. |  |  |
| 14. |  |  |
| 15. |  |  |
| 16. |  |  |
| 17. |  |  |
| 18. |  |  |